Miért fontos és mire jó a beszédtechnológia? - magyar sikerek első kézből 
Németh Géza BME TMIT
Beszédtechnológián a természetes beszédlánc bármely elemének gépi megvalósítását értjük. Már 1791-ben Kempelen Farkas beszélőgépe is erre irányult! Ma pedig már az okostelefonokon beszéddel vezérelhetjük a kereső és navigációs programokat. A legnagyobb cégek (Apple, Google, Microsoft) is fejlesztenek beszédvezérelt és beszédválaszú személyi asszisztenseket (Siri, Google Now, Cortana). Ennek ellenére egy diákjaink között végzett kutatás szerint 70%-uk nem is hallott arról, hogy létezik gépi szövegfelolvasás magyarul. Az előadás keretében kísérletet teszünk a közönség számára a magyar nyelven már elérhető néhány gyakorlati eredmény és a potenciális üzleti és kormányzati alkalmazások felvillantására.